Dan ix-xahar COVAX se tibda twassal il-vaċċin f'145 pajjiż G razzi għall-inizjattiva ta' COVAX, 145 pajjiż se jkunu qed jirċievu l-vaċċin ta' kontra l-Covid-19 sal-aħħar ta' dan ix-xahar. Fost dawn hemm 10 pajjiżi Ewropej li se jkunu qegħdin jibbenefikaw. L-għan ta' COVAX hija li kull pajjiż ikollu aċċess għall-vaċċin irrilevanti minn kemm hu sinjur. Dan il-programm huwa mmexxi mill-Għaqda Dinjija tas-Saħħa, Coalition for Epidemic Preparedness Innovations (CEPI) u Gavi, the Vaccine Alliance. Huma ħafna dawk il- pajjiżi li minħabba li mhumiex daqstant sinjuri ma jistgħux jikkompeti għall-ewwel dożi tal-Covid-19 billi jmorru direttament quddiem il-kumpaniji farmaċewtiċi, u għalhekk l-unika tama tagħhom hija billi jkunu fil-COVAX għax b'hekk ikollhom iktar saħħa fin-negozjati. L-inizjattiva qiegħda timmira li sal-aħħar ta' Ġunju jkunu tqassmu madwar 337.2 miljun doża (336 miljun ta' AstraZeneca u 1.2 miljun ta' Pfizer/BioNTech. Id-dożi ta' COVAX se jkunu qed ikopru madwar 3.3% tal-popolazzjoni totali tal-145 pajjiż im- sieħeb. Fost il-pajjiżi msieħba fil-COVAX hemm uħud li huma fqar, oħrajn medji u anke oħrajn sinjuri bħal New Zealand, l-Arabja Sawdija, il-Kanada u l-Korea t'Isfel. Fir-reġjun Ewropew, numru ta' pajjiżi fil-Balkani u żoni oħrajn se jkunu qed jibdew jirċievu l-vaċċini tagħhom sa tmiem dan ix-xahar.